जूनागढ़
जूनागढ़ का यह प्राणीउद्यान गुजरात का सबसे पुराना प्राणीउद्यान है। यह प्राणीउद्यान गिर के विख्यात शेर के अलावा चीते और तेंदुआ के लिए प्रसिद्ध है। गिर के शेरों को लुप्‍तप्राय होने से बचाने के लिए जूनागढ़ के नवाब ने 1863 ईस्वी में इस प्राणीउद्यान का निर्माण करवाया था। यहां शेर के अलावा बाघ, तेंदुआ, भालू, गीदड़, जंगली गधे, सांप और चिड़िया भी देखने को मिलती है। यह प्राणीउद्यान लगभग 500 एकड़ में फैला हुआ है।
गिरीगंगा उपत्यका
वन अनुसंधान से जुड़े वैज्ञनिकों की खोज बताती है कि गिरीगंगा के उदगम स्थल के मिश्रित वनों में देवदार, कैल, रजत तालीशपत्र, प्रसरल, मौरू, चीड़ और खरशु के वृक्ष हैं। यह वन मृदा जैव कार्बन संचयन के लिए अत्यधिक महत्वपूर्ण हैं। अर्थात् यह मिश्रित वन, अन्य वनों की अपेक्षा, कार्बन को वायुमंडल में जाने से रोकने में सबसे अधिक योगदान देते हैं, जो ग्लोबल वार्मिंग को कम करने के लिए ज़रूरी है।  आज दुनिया के सभी देश तापक्रम में वृद्धि और मौसम में बदलाव की समस्याओं से जूझ रहे हैं। वायुमंडल में बढ़ते तापक्रम और इससे होने वाले मौसम में बदलाव का मनुष्य के जीवन पर हानिकारक प्रभाव सभी के लिए चिंता की बात है, इसे ध्यान में रखकर विश्व के सभी देश २०१५ में पेरिस में मिले और कई समझौतों के प्रस्तावों पर हस्ताक्षर किये, एक सामूहिक उद्देश्य रखा कि पृथ्वी के तापक्रम को औद्योगिकरण से पहले के स्तर पर लाना है। इस सन्दर्भ में वायुमंडल में बढ़ती कार्बन की मात्रा एक बड़ा घटक है, क्योंकि यह पृथ्वी के चारों ओर तापक्रम को बढ़ाती है। इसे कम करने का एक रास्ता है कार्बन को जमीन में भंडार करके रखा जाये। इसमें कुछ विशेष पारिस्थितिकीय तंत्र ही योगदान देते हैं, जो गिरीगंगा के उदगम स्थल में है। किन्तु अब इसमें सेब के बागीचे फ़ैल गए हैं।